OpenLLM-France/wikimedia huggingface dataset:
# Fídies el Jove

Fídies el Jove (en llatí Pheidias o Phidias, en grec antic Φειδίας "Pheidías") era el fill del gran escultor Fídies. Igual que el seu pare era ciutadà d'Atenes.
Juntament amb el seu germà Ammoni va esculpir una estàtua colossal d'una figura asseguda, feta amb una especie de basalt, que ara es troba a Roma al Museu Capitolí. Porta a la base la inscripció en grec ΦΙΔΙΑΣ ΚΑΙ ΑΜΜΟΝΙΟΣ ΑΜΦΟΤΕΡΟΙ ΦΙΔΙΟΥ ΕΠΟΙΟΥΝ.

## Referències

* ↑ 2.Pheidias a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 255
# Dia dels programadors

El dia dels programadors (en rus: День программиста) és un dia festiu professional oficial a Rússia. Se celebra el dia 256 del calendari (13 de setembre durant els anys comuns i 12 als anys de traspàs). El dia va ser proposat per Valentin Balt. El 2002 va recollir firmes per presentar una petició formal al govern rus perquè es reconegués el dia oficial dels programadors. El 24 de juliol de 2009, el Ministre de Comunicacions de Rússia va redactar un esborrany de llei per crear la nova festivitat, el Dia del Programador. L'11 de setembre de 2009, el President de Rússia, Dmitri Medvédev va firmar el decret. El número 256 (2$^8$) va ser escollit perquè és el nombre de combinacions que es poden representar en 8 bits. A més és la potència de 2 més gran, inferior a 365, nombre de dies de l'any.

## Referències

* ↑ http://eng.kremlin.ru/text/news/2009/09/221572.shtml%5BEnllaç+no+actiu%5D
* ↑ ««Праздник 258-го дня»». Arxivat de l'original el 2012-06-30. [Consulta: 30 juny 2012].
* ↑ ««У программистов может появиться свой официальный праздник»». Arxivat de l'original el 2009-09-28. [Consulta: 13 setembre 2013].
* ↑ https://archive.today/20120630150922/http://www.kommersant.ru/news.aspx?DocsID=1210696
* ↑ «Президент России подписал указ об утверждении Дня программиста». Arxivat de l'original el 2009-09-14. [Consulta: 13 setembre 2013].
* ↑ http://minkomsvjaz.ru/news/xPages/entry.9025.html Arxivat 2009-09-14 a Wayback Machine.
# Ivànovo-Iàzikovka

Ivànovo-Iàzikovka (en rus: Иваново-Языковка) és un poble de l'óblast de Saràtov, a Rússia, segons el cens del 2010 tenia 537 habitants. Pertany al districte municipal d'Atkarsk.

## Referències

* ↑ «Саратовская губерния. Список населенных мест по сведениям 1859 года». Arxivat de l'original el 2018-02-28.
* ↑ «Списки населенных мест Саратовской губернии. Аткарский уезд / Оценочно-стат. отд. Сарат. губ. зем. управы. — Саратов, 1914». Arxivat de l'original el 2017-11-12.
* ↑ «Aleksandrovka». GeoNames. Arxivat de l'original el 2018-03-03.
# Naomi Mata'afa

Fiame Naomi Mata'afa (Apia, 29 d'abril de 1957) és una política i cap matai samoana. És primera ministra de Samoa d'ençà del 24 de maig de 2021, arran de la victòria al capdavant del seu partit polític, Fa'atuatua i le Atua Samoa ua Tasi (FAST), a les eleccions generals de 2021. Primera dona a ocupar aquest càrrec, Mata'afa havia exercit anteriorment com a viceprimera ministra del país del 2016 al 2020.
El seu rival, i anterior primer ministre, Tuilaepa Aiono Sailele Malielegaoi, que no ha acceptat els resultats electorals continua posant en dubte la legitimitat de Mata'afa i de la nova administració.

## Referències

* ↑ Fiame (paraula samoana) és un títol de líder matai, que va heretar de son pare.
* ↑ «Samoa incumbent leader rejects first female Prime Minister's swearing in as 'treason'». RNZ, 25-05-2021 [Consulta: 26 maig 2021].
# Naomi Dickson

Naomi Dickson és una supervivent de violència masclista que ha dedicat la seva vida professional a donar suport a dones i nenes jueves que han experimentat maltractaments domèstics i a educar la comunitat jueva perquè tinguin les eines per ressaltar, exposar i prevenir abusos.
L'any 2014 es va convertir en directora general de Jewish Women's Aid (JWA), institució en què participava des de feia 18 anys, inicialment com a voluntària. En el seu anterior càrrec de coordinadora de comunicacions i formació, va crear el programa de formació de JWA per conscienciar la comunitat jueva i capacitar els professionals per identificar i donar millor suport a dones i nenes víctimes d'abusos que acudien a les seves organitzacions.
Des que va ser directora general, Jewish Women's Aid ha viscut un creixement important. L'organització benèfica té un programa d'educació i un campus millorat que promou cursos de consentiment i relacions saludables. El nou servei de suport a la violència sexual Dina es va posar en marxa el 2019. Naomi ha continuat fomentant la formació de professionals jueus i líders laics, i la JWA ha format centenars de delegats que al seu torn animen les dones a buscar suport.
Naomi és administradora de la Women's Aid Federation d'Anglaterra, fundadora de la Faiths Against Domestic Abuse Coalition i membre del programa sènior de lideratge de la fe de la Universitat de Cambridge. A més, va ser membre de la Women in Jewish Leadership Comission del 2011 al 2012.
Va formar part de la llista 100 Dones de la BBC que es va publicar el 23 de novembre de 2020. La sèrie reconeix les dones que han destacat en aquell any.

## Referències

* ↑ «The Time Is Now» (en anglès). J life magazin. Arxivat de l'original el 20 de maig 2021. [Consulta: 6 desembre 2020].
* 1 2 «CEO Naomi Dickson» (en anglès). JWA. Arxivat de l'original el 2 de desembre 2020. [Consulta: 6 desembre 2020].
* ↑ «Naomi Dickson, author at» (en anglès). The Latte Lounge. [Consulta: 6 desembre 2020].
* ↑ «AJWO Executive Committe - The Alliance of Jewish Committe.» (en anglès). The Alliance of Jewish Committe. [Consulta: 6 desembre 2020].
* ↑ «BBC 100 Women 2020: Who is on the list this year?» (en anglès). BBC, 23-11-2020. [Consulta: 6 desembre 2020].

## Enllaços externs

* Recull d'articles d'opinió de Naomi Dickson a Jewish News (anglès)
# Víctor Alomar Cifre

Víctor Alomar Cifre (Palma, 1910 – 1983) fou un periodista mallorquí, fill de Gabriel Alomar i Villalonga. Començà a estudiar medicina a la Universitat de Barcelona i milità a la Federació Socialista Balear. En esclatar la guerra civil espanyola es va establir a Barcelona amb el seu pare, on va dirigir d'abril a juliol de 1937 el suplement d'El Obrero Balear amb Ignasi Ferretjans Sanjuan. Després va acompanyar el seu pare a Egipte, on li va fer de secretari particular fins que ell mateix fou nomenat cònsol de la República Espanyola a Alexandria. A finals dels anys 1950 va tornar a Mallorca, on va treballar de periodista. Tot i la seva militància històrica en el PSOE, el 1979 va abandonar el partit i es presentà en les llistes del Partit Socialista de Mallorca (PSM) a les eleccions generals espanyoles de 1979.

## Referències

* Biografia a fideus.com
# HMS Royal George

El HMS Royal George va ser un dels sis primers vaixells de línia construïts per la Royal Navy entre 1750 i 1790. El Royal George estava destinat a rebre el nom de Royal Anne el 1746, però com que és un gran vaixell va ser anomenat com el rei regent en aquells dies.

## Historial

Encarregat el 1746, poc abans de començar la Guerra dels Set Anys, passà gairebé tot aquest període en el bloqueig de Brest. El 20 de novembre de 1759, era el vaixell insígnia de l'almirall Hawke quan l'esquadra britànica va sortir d'aquest destí i va tornar del seu refugi de Torbay per enfrontar-se a 21 vaixells de la línia francesa sota les ordres del vicealmirall comte de Conflans. Els francesos van intentar tornar a Brest, però Hawke els va seguir fins a la badia de Quiberon i els va obligar a lluitar. El Royal George atacà el Solei Royal, vaixell insígnia francès de 80 canons, i va enfonsar el Superbe, que es va interposar davant el Royal George, en un demolidor atac.
Atracat després de la guerra i posat en servei de nou el 1778, quan l'almirall Sir Rodney el va utilitzar al port de Gibraltar, on va capturar dos combois espanyols. Va estar en servei actiu fins al 29 d'agost de 1782. Durant aquell dia, quan se'l feia escorar deliberadament per a reparar l'entrada de la bomba d'aigua a Spithead, va escorar massa i, entrant-li aigua per les troneres dels canons inferiors, es va enfonsar, fet que va provocar l'ofegament d'unes 800 persones, entre ells 300 dones i 60 nens que estaven visitant-lo en aquell moment. Més tard, es van rescatar 30 canons del Royal George, però les restes del naufragi van romandre enfonsades tota la dècada del 1840, amb el consegüent perill per a la navegació. L'any 1843 les darreres restes foren eliminades i es declarà l'indret apte per a la navegació.

## Vegeu també

* HMS Ardent (1764)

## Enllaços externs

* Royal George a Ships of the World: An Historical Encyclopedia
* Loss of the Royal George at Spithead, 1782 Arxivat 2011-06-08 a Wayback Machine.
* Sinking of H.M.S. Royal George at Spithead Augt 29 1782 Arxivat 2011-06-08 a Wayback Machine.
# HMS Sensible

La Sensible fou una fragata de la classe Magiciene de l'Armada Francesa. El 1798 fou capturada per la Royal Navy i hi passà al servei actiu com a HMS Sensible fins al 1802, any en què quedà destrossada en intentar desembarcar a Ceilan.

## Servei a l'Armada Francesa

El novembre del 1789 inicià el seu servei a Martinica sota el comandament del capità Durand de Braye. El setembre de 1790, portà com a passatgers a Joséphine de Beauharnais i la seva filla, na Hortense de Martinica fins a Toló.
El 1792 participà en l'operació de Sardenya. El 1793 se li afegeix equipament per transformar-la en un vaixell bombarder.
El 9 de desembre del 1795, formant part aquell moment amb la Sardine de l'esquadra de Gantaume, capturen un vaixell de 28 canons (l'HMS Nemesis) vora el port neutral d'Esmirna. Els vaixells francesos entraren dins el port, tot ignorant la seva neutralitat i demanaren la rendició del vaixell. Murray Maxwell, que esdevindria un famós capità britànic, fou fet presoner en aquell moment amb el grau d'alferes.
La Sensible fou posteriorment armé en flûte (equipat per una travessa provisional, eliminant gran part dels canons per deixar espai per queviures, tropes...) fent les funcions de transport pel Mediterrani. És en el decurs d'aquests moviments quan el 27 de juny del 1798, fou capturada per l'HMS Seahorse un vaixell britànic de 38 canons. Així doncs, fou afegida a la flota Britànica amb el nom d'HMS Sensible.

## Servei a la Royal Navi i baixa

El 14 de maig del 1801 l'HMS Sensible desembarca tropes a la badia de Kosseir. El 2 de març de 1802, després de salpar de Ceilan sota el comandament del capità Robert Sauce, s'encalla en un sorramoll. La tripulació aconsegueix salvar la vida, però el vaixell queda totalment irrecuperable.

## Referències

* ↑ «HMS Nemesis at the Naval database». Arxivat de l'original el 2008-10-07. [Consulta: 25 octubre 2009].
* ↑ «HMS Seahorse at the Naval database». Arxivat de l'original el 2012-02-22. [Consulta: 25 octubre 2009].
* ↑ «HMS Sensible at the Naval database». Arxivat de l'original el 2012-02-22. [Consulta: 25 octubre 2009].

## Bibliografia

* Roche, Jean-Michel. Dictionnaire des bâtiments de la flotte de guerre française de Colbert à nos jours 1 1671 - 1870, 2005. ISBN 978-2-9525917-0-6. OCLC 165892922.
# Noertzange

Noertzange (en luxemburgués: Näerzeng; en alemany: Nörtzingen) és un poble del municipi de Bettembourg del districte de Luxemburg al cantó d'Esch-sur-Alzette. Està a uns 12,6 km de distància de la Ciutat de Luxemburg.

## Referències

* ↑ «Noertzange». [Consulta: 20 setembre 2015].
# Gran Hotel

«Gran Hotel» té aquests significats:
* Grand Hotel, edifici de la ciutat de Palma (Mallorca) d'estil modernista i obra de Lluís Domènech i Montaner acabada el 1903
* Gran Hotel (sèrie de televisió), sèrie de ficció, emesa per Antena 3 produïda per Bambú Producciones per a la temporada 2011/2012
* Gran Hotel Bali, edifici de Benidorm (País Valencià), inaugurat el 2002
# Gran Hotel de Cartagena

El Gran Hotel de Cartagena és una construcció modernista de l'arquitecte Víctor Beltrí, una de les més notables d'aquest estil a la Regió de Múrcia, acabada en 1917 i considerada com a Bé d'Interès Cultural (BIC).

## Història

Va ser començat en 1907 i es va concloure en 1917. L'obra va ser començada per Tomás Rico i, a la seva mort, va ser assumida per Víctor Beltrí en 1912. Durant la Guerra Civil de 1936-1939 i fins a la victòria franquista, va ser expropiat i convertit a la seu de les Joventuts Socialistes Unificades i la Caserna General de Milícies.
De l'obra original només es conserva la façana, ja que l'interior va ser demolit per realitzar un edifici d'oficines.
Consta de sis plantes. L'exterior està realitzat en maó i pedra artificial. Els seus motius decoratius prenen inspiració del modernisme francès i vienès. Destaca la seva cúpula de zinc amb la qual es corona la cantonada de l'última planta.

## Referències

* ↑ Martínez Lleial, Juan. «Primeres transformacions: milícies i poder popular». A: República i guerra civil a Cartagena (1931-1939). Edicions de la Universitat de Múrcia, 1993, p. 195. ISBN 84-7684-374-7.

## Enllaços externs

* «Gran Hotel per la Regió de Múrcia Digital». Región de Murcia Digital.
# Vàlvula de Heimlich

Una vàlvula de Heimlich (pel seu inventor, Henry Heimlich) és una vàlvula unidireccional que s'utilitza en medicina respiratòria per evitar que l'aire viatgi cap enrere al llarg d'un tub toràcic. També es pot utilitzar un sistema de gestió de drenatge toràcic, que normalment permet aplicar el buit juntament amb la quantificació de l'efluent. No obstant això, és molt més gran amb més tubs, cosa que pot afectar el pacient.

## Ús

S'utilitza més habitualment per ajudar a eliminar l'aire d'un pneumotòrax. La vàlvula es dissenya generalment com una funda de goma dins d'una caixa de plàstic on la funda de goma està disposada de manera que quan l'aire passa per la vàlvula d'una manera, la funda s'obre i deixa passar l'aire. Tanmateix, quan l'aire s'aspira cap enrere, la màniga es tanca i no es permet cap enrere. Aquesta construcció li permet actuar com una vàlvula unidireccional que permet que l'aire (o fluid) flueixi només d'una manera al llarg del tub de drenatge. L'extrem del tub de drenatge es col·loca dins de la cavitat toràcica del pacient, dins de l'aire o líquid que es vol drenar. La vàlvula de flutter es col·loca en l'orientació adequada (la majoria de paquets estan dissenyats perquè la vàlvula només es pugui connectar en l'orientació adequada) i el pneumotòrax s'evacua així del pit del pacient.
Hi ha diversos problemes potencials amb aquestes vàlvules. Un és que el tub toràcic es pot obstruir. Quan es produeix l'obstrucció del tub toràcic, el pneumotòrax o l'emfisema subcutani poden repetir. Això també pot provocar empiema. L'altra és que aquests tendeixen a filtrar líquid. Per solucionar-ho, alguns han recorregut a petites alternatives de drenatge toràcic. Una solució alternativa és connectar una trampa d'esput a la vàlvula, proporcionant així un dipòsit per capturar el líquid de drenatge.
Les vàlvules neumo-estàtiques permeten als pacients deambular més fàcilment i fins i tot poden sortir de l'hospital en determinats casos. La tradicional caixa de recollida de tubs de drenatge s requeriria normalment una estada hospitalària més llarga.

## Referències

* ↑ Elliott, J «Heimlich: Still saving lives at 83». BBC, 09-03-2003 [Consulta: 2 setembre 2008].
* ↑ «John Hunter Hospital Intensive Care Unit Nursing Management of the Patient with an Intercostal Catheter» (pdf) p. 24–25. Arxivat de l'original el August 29, 2007. [Consulta: 18 abril 2008].

## Bibliografia

* «112MCTDDTHOV1». icrc.org, 21-08-2006. Arxivat de l'original el 2006-08-21. [Consulta: 5 juny 2022].

## Enllaços externs

* bd_bardparker_heimlich_chest_drain_valve_brochure.pdf de BD Bard Parker(tm)
* Il·lustració de la vàlvula de flutter Heimlich de Netter Medical Illustrations (la vàlvula tubular blava)
* Heimlich Valve com a part d'un kit de pneumotòrax Arxivat 2022-10-02 a Wayback Machine. de Emergency Medical Products
* Ús de la vàlvula Heimlich
# Waadhoeke

Waadhoeke (De Waadhoeke en frisó) és un municipi de la província de Frísia, al nord dels Països Baixos.
L'1 de gener de 2018 tenia 47.000 habitants repartits per una superfície de 317 km² (dels quals 32,24 km² corresponen a aigua).
La ciutat de Franeker és la capital de Waadhoeke.

## Enllaços externs

* www.waadhoeke.nl
# Habitatge al carrer Major, 11 (Bellvís)

Habitatge al carrer Major, 11 és un edifici al poble dels Arcs, al municipi de Bellvís (Pla d'Urgell) inclosa a l'Inventari del Patrimoni Arquitectònic de Catalunya.

## Descripció

Edifici entre mitgeres, actualment molt deteriorat. Ubicat al carrer major, on hi ha altres habitatges familiars de característiques arquitectòniques interessants, realitzats entre els segles xviii i xix. L'atractiu d'aquesta façana són els elements decoratius que emmarquen les balconades. Mostres d'aquests emmarcaments es troben en edificis de començaments de segle xix a la comarca.
Segurament la configuració arquitectònica respon a una cronologia similar a la resta de cases del carrer, però els elements decoratius aplicats podrien ser del segle xix.

## Referències

* 1 2 «Habitatge al carrer Major, 11». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 març 2019].
# Nukundamita

La nukundamita és un mineral de la classe dels sulfurs. Rep el seu nom de la seva localitat tipus, Nukundamu, a les illes Fiji.

## Característiques

La nukundamita és un sulfur de fórmula química Cu$_{3,4}$Fe$_{0,6}$S₄. Pot ser substituïda per calcopirita i bornita. Cristal·litza en el sistema trigonal. La seva duresa a l'escala de Mohs és 3,5. Es pot confondre amb l'idaïta.
Segons la classificació de Nickel-Strunz, la nukundamita pertany a «02.CA: Sulfurs metàl·lics, M:S = 1:1 (i similars), amb Cu» juntament amb els següents minerals: covel·lita, klockmannita, spionkopita, yarrowita i calvertita.

## Formació i jaciments

Va ser descoberta l'any 1979 a la mina Undu, a Nukundamu, Vanua Levu (Fiji). També ha estat descrita en una desena de jaciments més a tot el planeta.

## Referències

* ↑ «Nukundamite» (en anglès). Mindat. [Consulta: 11 febrer 2017].
# Wilner Nazaire

Wilner Nazaire (Port-au-Prince, 30 de març de 1950) fou un futbolista haitià de la dècada de 1970.
Fou 13 cops internacional amb la selecció d'Haití amb la qual participà en la Copa del Món de futbol de 1974.
Pel que fa a clubs, destacà a US Valenciennes Anzin.

## Referències

* ↑ «Wilner Nazaire». FIFA. Arxivat de l'original el 1 de juliol 2013. [Consulta: 29 novembre 2011].
* ↑ Barreaud, Marc. Dictionnaire des footballeurs étrangers du championnat professionnel français (1932-1997). L'Harmattan, Paris, 1998. ISBN 2-7384-6608-7.
* ↑ Wilner Nazaire a National-Football-Teams.com (anglès)
# Noll

Noll és el nom dels següents personatges:
* Ingrid Noll (1935, Xangai), escriptora alemanya
* Shannon Noll (1975), cantant australià
# Granulita

Les granulites (del llatí 'granulum', petit gra) són roques metamòrfiques que han sofert durant el seu metamorfisme unes elevades temperatures. A causa d'això, presenten una textura granoblàstica, és a dir, que els minerals cristal·litzats que contenen són tots d'una mida apreciable i homogènia. Aquest tipus de roques metamòrfiques es solen trobar a les dorsals oceàniques.

## Naturalesa

Com que es tracta d'una roca metamòrfica, la seva composició mineralògica varia depenent de les condicions de temperatura i pressió sofertes durant el metamorfisme. Un tipus comú de granulita d'elevat metamorfisme conté piroxè, plagioclasa, feldespat i altres components, com òxid i, possiblement, amfíbols. Tant els clinopiroxens com els ortopiroxens conformen la roca; de fet, la fàcies granulítica es defineix per la coexistència d'aquests dos tipus de minerals.
Estructuralment i químicament, les granulites són semblants als gneis, encara que aquests últims tenen una mida de gra menor i solen tenir una foliació més basta. Tots dos tipus són sovint granatífers.
Els seus cristalls, individualitzats i ben definits, poden tenir vores irregulars; el més comú és que hi hagi cristalls de mida més gran enfilats en una matriu d'altres de menors. Aquest fenomen és especialment comú quan els minerals predominants són el feldespat i el quars. La mica --ja sigui la negra, biotita, o la blanca, moscovita-- forma cristalls d'estructura més irregular; la seva abundància és variable, encara que sempre és present.
En el rift de les dorsals oceàniques, la biotita pot desintegrar-se (a causa de les altes temperatures) fins a ortopiroxè, feldespat potàssic i aigua, i es produeix una granulita. Altres minerals que podrien donar lloc a aquesta roca inclouen l'espinel·la, la sil·limanita i l'osumilita.

## Granulites peculiars

A causa de la presència dels minerals abans citats, el més comú és que les granulites tinguin un caràcter àcid (fonamentalment, pels minerals leucocràtics, com el quars). No obstant això, hi ha granulites alcalines, descrites a Saxònia, a l'Índia i a Escòcia. En aquest cas, la seva composició consta de piroxens, plagioclasses, mica i feldespats, però els processos geològics que determinen aquesta peculiar característica encara no són clars.
Les granulites de Saxònia són, fonamentalment, ígnies, amb una composició semblant a la dels granits i pòrfirs. No obstant això, moltes granulites procedeixen de roques sedimentàries, com els gresos, la qual cosa les dota de gran diversitat. Una bona part de les Terres Altes Escoceses estan formades per paragranulites d'aquest tipus; són denominades gneis de Moine.

## Referències

* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.

## Vegeu també

* Metamorfisme

## Enllaços externs

* Origen de les granulites (anglès)
* Descripció (francès)
# Noriko Ishibashi

Noriko Ishibashi (石橋 紀子, 5 de maig de 1970) és una exfutbolista japonesa.

## Selecció del Japó

Va debutar amb la selecció del Japó el 1989. Va disputar 3 partits amb la selecció del Japó.

## Estadístiques

Selecció del Japó :
| Anys | Partits | Gols |
| 1989 | 1 | 1 |
| 1990 | 0 | 0 |
| 1991 | 2 | 0 |
| Total | 3 | 1 |

## Referències

* ↑ Japan Football Association(japonès)
# Griva dels Nilgiri

La griva dels Nilgiri (Zoothera neilgherriensis) és un ocell de la família dels túrdids (Turdidae).

## Hàbitat i distribució

Habita els boscos de la serralada dels Ghats Occidentals, a l'oest de l'Índia.

## Taxonomia

Considerada antany una subespècie de Zoothera aurea a la classificació del Congrés Ornotològic Internacional versió 11.1 figura com una espècie de ple dret.

## Referències

* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
* ↑ F Gill, D Donsker et P Rasmussen (Eds). 2021. IOC World Bird List (v11.1). doi : 10.14344/IOC.ML.11.1.
# OMR

OMR té els següents significats:
* Organització Militar Revolucionària, partit polític històric de Burkina Faso
* Regió ultraperifèrica (del seu nom en anglès Outermost Region), territori de la Unió Europea situat a una distància important del continent europeu
* Reconeixement òptic de marques (del seu nom en anglès Optical Mark Recognition), aplicació del reconeixement òptic de caràcters a les marques fetes a mà
* Reconeixement Òptic de Música (del seu nom en anglès Optical Music Recognition), aplicació del reconeixement òptic de caràcters a les partitures musicals
* OMR també és el codi ISO 4217 del rial omanita, moneda oficial d'Oman
# Gurievka

Gurievka (en rus: Гурьевка) és un poble de la República de Komi, a Rússia, segons el cens del 2010 tenia 314 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].